El programa de cooperació territorial Interreg Europe 2014-2020 permet la connexió entre autoritats regionals i locals dels 28 països de la UE, Noruega i Suïssa, per desenvolupar polítiques regionals que porten a l'eficiència i a la modernització de l'economia.
El projecte ENHANCE (EMAS as a Nest to Help And Nurture the Circular Economy) ha estat aprovat durant la segona convocatòria del Programa INTERREG EUROPE 2014-2020 i té un pressupost total de 1.130.083 euros, on 263.010 euros corresponen al Departament de Territori i Sostenibilitat, cofinançats al 85% pel programa Interreg Europe.
La segona convocatòria es va obrir del 5 d'abril al 13 de maig de 2016.
Es van presentar 211 projectes i s'han aprovat 66, 10 d'ells amb participació catalana, sent líders en 4 projectes.
La convocatòria es va resoldre el 4 d'octubre de 2016.
Llista de tots els projectes aprovats en aquesta segona convocatòria:
Projectes amb participació catalana:
Aquest projecte segueix l'Eix Prioritari "Medi ambient i Eficiència de Recursos" i l'objectiu específic 4.2 "Millora de la implantació de programes i polítiques per a inversions per al creixement i la creació d'ocupació, i quan s'escaigui programes de cooperació territorial europea, amb l'objectiu d'incrementar l'eficiència de recursos, el creixement verd i ecoinnovació i la gestió del comportament ambiental", amb l'objectiu d'ampliar la implantació entre les organitzacions de Sistemes de Gestió Ambiental (SGA) d'acord amb l'EMAS (Reglament 1221/2009).
A la UE hi ha aproximadament 4.500 organitzacions amb EMAS, però la gran majoria provenen de països com Alemanya, Itàlia, Àustria i Espanya.
Així doncs cal estendre els beneficis de l'EMAS a la resta d'Estats Membre i per tant es necessari promocionar-ho més.
El paper de les administracions públiques és clau per reduir les càrregues administratives per a les organitzacions que disposen d'un SGA i han d'encoratjar la implantació de sistemes de gestió ambiental EMAS mitjançant la reducció i simplificació d'inspeccions i altres carregues legislatives, així com reducció de taxes o l'accés a subvencions.
I amb aquest projecte precisament es vol donar suport a les autoritats públiques a identificar i a implementar incentius, perquè les organitzacions adoptin EMAS com un instrument per a l'eficiència de recursos en el marc de de la transició cap a una economia circular.
ENHANCE busca l'objectiu d'intercanviar les millors pràctiques de polítiques de suport a la implantació de l'EMAS.
Aquest objectiu busca integrar al màxim l'EMAS en la legislació ambiental clau europea, nacional i regional com a una eina bàsica per a una economia circular i ecoinnovadora.
Els socis que porten a terme el projecte juntament amb el Departament de Territori i Sostenibilitat són:
La durada del projecte són 4 anys, que es divideixen en 2 fases: durant els primers 2 anys s'intercanvien experiències i es dissenya el Pla d'Acció i durant els 2 anys següents es porta a terme la implementació del projecte i l'avaluació dels resultats.
Els tipus d'activitats que es porten a terme durant el projecte són:
Els dies 7 i 8 de febrer es va celebrar a la seu central del Departament de Territori i Sostenibilitat a Barcelona, el primer Project Meeting del projecte ENHANCE, EMAS as a Nest to Help And Nurture the Circular Economy.
La Direcció General de Qualitat Ambiental i Canvi Climàtic, com a soci líder del projecte, va fer la reunió del seu llançament juntament amb els socis provinents de Sevilla, Pisa, Àustria, Tallin i la República Txeca durant 2 dies.
En aquesta reunió es van establir les bases i la metodologia de treball que es portarà a terme durant els 4 anys que dura el projecte així com els objectius que es volen aconseguir.
Per a més informació del projecte, podeu consultar:
Per saber-ne més: Georgina Conesa
Sistemes de gestió ambiental, Mecanismes de transferència del coneixement de la recerca i la innovació